**UGOVOR O PONAŠANJU**

Trajanje ugovora: od 10. 10. 2011. do 10. 12. 2011.

Ugovorne strane:

1. Marina Kopilović (u daljem tekstu **nastavnik**)
i
2. Petar Petrović (u daljem tekstu **učenik**) [[1]](#footnote-1)

Član 1.

Učenik dolazi na časove na vreme i donosi sav potreban pribor. Nastavnik pohvaljuje i obaveštava roditelje. Za pet uzastopnih pohvala, vraća mu se mobilni telefon. Ukoliko učenik ne ispuni obavezu iz ovog člana, gubi pravo na povratak mobilnog telefona do narednih pet uzastopnih pohvala u koje se ne računaju prethodne. Ukoliko nastavnik ne ispuni obavezu iz ovog člana, učenik ga opominje i traži da se roditelji smesta obaveste o poboljšanju ponašanja u njegovom prisustvu.

Član 2.

Učenik na času podiže ruku i čeka da ga nastavnik prozove. Iskaz je vezan isključivo za ono što se radi na času. Nastavnik piše pluseve u pedagošku svesku. Za pet uzastopnih pluseva daje ocenu 5 za rad na času u dnevnik rada. Ukoliko učenik ne ispuni obavezu iz ovog člana, nastavnik povećava broj uzastopnih pluseva koji su potrebni za ocenu 5 za rad na času. Ukoliko nastavnik ne ispuni obavezu iz ovog člana, učenik ga opominje i traži dodatni plus koji se računa u narednih pet pluseva.

Član 3.

Učenik se sa uvažavanjem i poštovanjem obraća učenicima i svim zaposlenim licima u školi (nastavnicima, tetkicama, obezbeđenju, domaru itd.). Nastavnik lepi stikere pored imena učenika u disciplinskoj svesci. Pet uzastopnih stikera omogućava učeniku da ponovo igra fudbal za školsku fudbalsku reprezentaciju. Ukoliko učenik ne ispuni obaveze iz ovog člana, nastavnik povećava broj uzastopnih stikera koji su potrebni da bi učenik ponovo igrao za školsku fudbalsku reprezentaciju. Sticanje prava na igranje u školskoj fudbalskoj reprezenatciji ne ukida obavezu učeniku da se i dalje pristojno ponaša i sakuplja nove stikere. Ukoliko nastavnik ne ispuni obavezu iz ovog člana, daje mu dva dodatna stikera.

Učenik Petar Petrović je u prisustvu svojih roditelja (ime i prezime roditelja) učestvovao i sastavljanju ovog ugovora i slaže se sa navedenim obavezama i pravima.

Potpis učenika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nastavnik Marina Kopilović slaže se da ispuni svoj deo obaveza predviđenih ovim ugovorom.

Potpis nastavnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj ugovor je sačinjen u tri istovetna primerka. Jedan primerak se uručuje učeniku, jedan roditeljima i jedan nastavniku.

U Beogradu, 10. 10. 2011.

1. Ime je izmišljeno, ali ugovor nije. Radi se o dečaku koji nije mogao da zamisli život bez mobilnog telefona i fudbala. Bio je veoma nestašan, nemiran, upadao je u reč svima, verbalno nasilan i prema vršnjacima, i prema nastavnom i nenastavnom osoblju. Danas je student na Pravnom fakultetu. [↑](#footnote-ref-1)